NMB-bestuurder sê sy hande is skoon | Netwerk24
NMB-bestuurder sê sy hande is skoon
Deur Lizeka Tandwa 12 September 2018 06:03
Hy sal van alle blaam onthef word, het Johann Mettler, Nelson Mandelabaai se munisipale bestuurder, gesê nadat hy Maandagmiddag ’n brief gekry het oor die munisipaliteit se voorneme om hom te skors.
Mettler is in ’n stryd gewikkel met Mongameli Bobani, wat glo sy mes vir hom in het sedert hy (Bobani) burgemeester geword het.
Johann Mettler. Foto: Twitter
Na wat verneem word, word Mettler van wanadministrasie, die misbruik van munisipale geld, asook die verlenging van die kommunikasiefirma Mohlaleng Media se kontrak beskuldig.
Die Valke het bevind dat hy nié die prys van ’n gebou wat die munisipaliteit gekoop het, opgejaag het nie, het Mettler gesê.
Volgens Bobani is die gebou vir R6 miljoen meer gekoop as wat dit werd is.
“Ek is besig om regsadvies in te win en bestudeer die brief wat die raad aan my gestuur het,” het hy gesê.
Hy sal onskuldig bevind word in die tugverhoor indien hy regverdig verhoor word, het Mettler gesê.
Net soos die Valke hom onskuldig bevind het, sal dié klagte ook laat vaar word, het hy gesê.
“Ek sien uit daarna om my saak te stel en ek hoop net die raad is regverdig.”
Bobani wou nie kommentaar lewer nie.
Meer oor: Nelson Mandelabaai | Mongameli Bobani | Johann Mettler | Munisipale Bestuurder | Skorsing
Baai gaan aansoek oor Bobani teenstaan